b'\n_START_ARTICLE_\nPeriodi\xc4\x8dne publikacije\n_START_PARAGRAPH_\nPeriodi\xc4\x8dne publikacije (eng. periodicals) su neome\xc4\x91ene publikacije koje izlaze u vi\xc5\xa1e svezaka radi informiranja javnosti o nekoj tematici. Izla\xc5\xbeenje im nije vremenski odre\xc4\x91eno, za\xc4\x8dinju se s namjerom da izlaze u beskona\xc4\x8dnome broju svezaka, a prestaju izlaziti zbog razli\xc4\x8ditih razloga ( finacijskih, politi\xc4\x8dkih, osobnih ), no nikad zato \xc5\xa1to se iscrpila gra\xc4\x91a koja se obra\xc4\x91uje. Svaki svezak periodi\xc4\x8dne publikacije je rad vi\xc5\xa1e autora. Pripadnost svakog pojdina\xc4\x8dnog sveska odre\xc4\x91enoj publikaciji vidljiva je u naslovu, sadr\xc5\xbeaju i vanjskom izgledu. Sami za sebe pojedina\xc4\x8dni svesci nemaju samostalno zna\xc4\x8denje. Periodi\xc4\x8dne publikacije su: novine, \xc4\x8dasopisi, revije i magazini.\n_START_SECTION_\n\xc4\x8casopisi\n_START_PARAGRAPH_\n\xc4\x8casopisi su serijske publikacije s koricama koje izlaze u redovitim vremenskim razmacima, kra\xc4\x87im od godine dana, a du\xc5\xbeim od petnaest dana. Kao o vrsta publikacije nastali je iz almanaha i kalendara. \xc4\x8casopisi, za razliku od novina, imaju manje dimenzije, ve\xc4\x87i broj stranica i korice. Mogu biti: mjese\xc4\x8dnici, dvomjese\xc4\x8dnici, tromjese\xc4\x8dnici, polugodi\xc5\xa1njaci ili godi\xc5\xa1njaci. \xc4\x8casopisi, kao i novine, mogu biti zabavnoga, stru\xc4\x8dnoga, umjetni\xc4\x8dkoga ili znanstvenog sadr\xc5\xbeaja. Razlikujemo: Op\xc4\x87e ili popularne \xc4\x8dasopise, namijenjene naj\xc5\xa1irem krugu \xc4\x8ditatelja. Specijalizirane \xc4\x8dasopise poput knji\xc5\xbeevnih i znanstvenih \xc4\x8dasopisa koji su namijenjeni posebnom sloju \xc4\x8ditatelja.'